Kirnupalis
Kirnupalis – upelis Klaipėdos rajono savivaldybėje, Smeltalės kairysis intakas. Priklauso Lietuvos pajūrio upių baseinui. Išteka į rytus nuo Lėbartų kaimo. Teka daugiausia laukais, prateka Lėbartų kapinių pakraščiu, įteka į Smeltalę 7,3 km nuo jos žiočių. Upelio vaga sureguliuota. Gyvenvietės prie Kirnupalio: Lėbartai, Toleikiai. Anot Aleksandro Vanago, upėvardis veikiausiai sietinas su liet. kirna „vandens išplauta medžio ar krūmo šaknis upės krante; krūmuota šlapia vieta; vieta, kur suvirtę medžiai, laužas, lūžtvė“, pr. kirno „krūmas“.